© Foto: Østjyllands Politi Sådan ser der lørdag ud på Ingerslev Boulevard i Aarhus.

Selvom Østjyllands Politi fredag truede med, at man ville indføre opholdsforbud flere steder i Aarhus, hvis ikke folk stoppede med at stimle sammen, så kan politiet lørdag eftermiddag melde om store forsamlinger flere steder i byen. Det oplyser Østjyllands Politi på Twitter.

Disse fire steder i Aarhus risikerer at blive ramt af opholdsforbud

Her meldes det, at der blandt andre steder er godt befolket ved Mega Syd, plantemarkeder, Marselisborg Lystbådehavn samt ved Ingerslevs Boulevard.

"Vi gentager lige: Det duer ikke! Hvis du kan se, at der er mange mennesker/biler, så kør videre!," lyder det kontant fra Østjyllands Politi.

Kan ende i opholdsforbud

Fire steder i Aarhus er der blevet sat advarselsskilte op for at gøre folk opmærksom på, at politiet kan lukke områderne, hvis der er for mange forsamlet på en gang. Det oplyste Østjyllands Politi fredag i en pressemeddelelse, hvor det blev forklaret, at det kunne resultere i opholdsforbud.

Mads Langer live fra bilen var en oplevelse værd!

”Vi ønsker at sende et meget klart signal om, at borgerne er nødt til at tage det her alvorligt. Det kan ikke nytte noget, at der er nogle steder, hvor man sidder side om side og ikke respekterer myndighedernes anbefalinger. Hvis den adfærd fortsætter, så kan det ende med, at vi helt forbyder ophold de pågældende steder,” sagde fungerende politidirektør Marian Thomsen i pressemeddelelsen.